Die Klits-en-klets-blog: Jou Paastafel-spyskaart & die storie daaragter | SARIE
Die Klits-en-klets-blog: Jou Paastafel-spyskaart & die storie daaragter	deur Liezl Vermeulen
Ons Klits-en-klets-blogger gee nie net vandag heerlike resepte vir jou Paastafel nie, sy vertel ook waar dié geregte vandaan kom.
Die winkels is reeds vol sjokolade-hasies en ruik hemels met die geur van die speserye in die Paasbolletjies. En dit beteken net een ding … Paasfees is hier!
Die Paas-spyskaart (en die storie daaragter)
Dié rolletjies is verrykte brood, wat beteken dit bevat eiers. Tradisioneel word eiers verbied tydens die Katolieke Lydenstyd en met die koms van Pase kon hulle dit weer eet.
Die bolletjies word ook met ’n kruis versier – hetsy met ekstra deeg of die kruis word in die deeg ingesny as simbool van Jesus se kruis.
RESEP: Paasbolletjiebrood (Herman wys jou stap vir stap)
SARIE se kosredakteur Herman Lensing wys ook verskillende maniere om iets besonders van gewone Paasbolletjies te maak …
RESEP: Hot cross bun-roomysbroodjies
RESEP: Hot cross bun-broodpoeding
Paaseiers en Paashase
Eiers is ’n simbool van nuwe lewe. Tradisioneel is eiers vir die Pase rooi gekleur om Jesus se bloed te simboliseer.
RESEP: Tuisgemaakte Paaseiers
Die Kaap-Maleise invloed is ’n móét op Goeie Vrydag. Die tradisie kom van die Kaap-Maleise slawe wat geglo het dit is onheilig om vleis op Goeie Vrydag te eet. Vandag glo nie almal hieraan nie, maar dié gepiekelde vis is maklik om vir ’n groot familie voor te sit omdat dit lank vooraf gemaak kan word.
Kry dié resep HIER
Christene verwys na Jesus as die Lam van God en dit word aangeneem dat die vleis op tafel was ter ere aan die Lam van God. Historici noem ook dat lamsvleis die eerste vars vleis beskikbaar sou wees ná ’n lang winter.
Ek hoop die feestyd bring al jou familie en vriende saam om die tafel met dié heerlike Paas-spyskaart.
Wees gaaf met die mense in jou lewe wat hou van kosmaak, jy word dalk net vir ete genooi! ’n Mens wat kook, is ’n mens wat gee. Selfs die eenvoudigste kos is ’n geskenk. – Laurie Colwin Geurig … Le Creuset is op die …